Държавен вестник, бр. 81, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  81
Чл. 28. (1) Копия от заповедите и про-
токолите по чл. 27, ал. 1 и 5 се изпращат в 
ДАМТН на хартиен носител или по електронен 
път в 14-дневен срок от приключването на 
техническите прегледи. 
(2) Протоколите по чл. 27, ал. 5 се изпра-
щат и на съответния областен управител за 
нуждите на КОТЕСЯС – на хартиен носител 
или по електронен път. 
Раздел IV
Ремонт и реконструкция на големите язовирни 
стени и на съоръженията към тях
Чл. 29. (1) Видът, обемът и графиците за 
извършване на ремонтните работи се оп-
ределят от собственика въз основа на про-
токолите от прегледите за състоянието на 
язовирните стени и на съоръженията към тях 
или на предписанията, дадени от КОТЕСЯС 
и ДАМТН. 
(2) За графика на извършване на ремонтите 
на язовирните стени и на съоръженията към 
тях предварително се уведомяват водополз-
вателите. 
Чл. 30. (1) Текущите ремонти се изпълняват 
по предложение на оператора и след решение 
на собственика.
(2) Приемането на големите язовирни сте-
ни и на съоръженията към тях след текущ 
ремонт се извършва от комисия, назначена 
от собственика, с протокол, който се предава 
за съхранение в досието на обекта.
Чл. 31. (1) Основните ремонти и рекон-
струкциите на големите язовирни стени и на 
съоръженията към тях, както и разрешаването 
им за ползване се извършват при условия и 
по реда, предвидени в ЗУТ и в Наредба № 2 
от 2003 г. за въвеждане в експлоатация на 
строежите в Република България и мини-
мални гаранционни срокове за изпълнени 
строителни и монтажни работи, съоръжения 
и строителни обекти. 
(2) Документацията от ремонтите и рекон-
струкциите се съхранява в досието на обекта. 
Раздел V
Извеждане на големи язовирни стени и на 
съоръженията към тях от експлоатация и 
ликвидацията им
Чл. 32. Големите язовирни стени и съоръ-
женията към тях се извеждат от експлоатация 
и/или се ликвидират, когато се установи, че: 
1. сигурността им не е гарантирана съгласно 
нормативните изисквания; 
2. не отговарят на нормативните изисквания 
за опазване на околната среда. 
Чл. 33. (1) Искане за извеждане от експло-
атация и/или ликвидация се прави от соб-
ственика след извършване на индивидуална 
оценка от оператора и изготвяне на комплексна 
оценка на работата и ефективността на голя-
мата язовирна стена и на съоръженията към 
нея, включително след извършените ремонти 
и реконструкции, по отношение на: 
1. тяхната сигурност за безопасна експлоа-
тация съгласно изискванията на нормативните 
документи; 
2. влиянието върху околната среда, човеш-
кото здраве и материалните ценности. 
(2) Комплексната оценка съдържа и анализ 
на възможните последици от извеждането от 
експлоатация и/или ликвидирането на голяма 
язовирна стена и/или съоръжения към нея. 
(3) Комплексната оценка за работата и 
ефективността на язовирната стена и на съоръ-
женията към нея се извършва чрез възлагане 
от собственика на експерти, притежаващи 
необходимата квалификация, и съгласно из-
искванията на нормативната уредба. 
(4) Докладът за извършена комплексна 
оценка за работата и ефективността на го-
лямата язовирна стена и на съоръженията 
към нея заедно с индивидуалната оценка се 
разглеждат от експертен технически съвет, 
определен със заповед от собственика, и се 
одобряват от него. 
Чл. 34. (1) За издаване на разрешение за 
извеждане от експлоатация и/или ликвидация 
на язовирната стена и/или на съоръженията 
към нея собствениците подават заявление по 
образец, утвърден от председателя на ДАМТН, 
в което се посочват: 
1. данните за собственика на язовирната 
стена и съоръженията към нея – трите име-
на и постоянен адрес за физическите лица, 
съответно наименование, фирма и седалище, 
ЕИК/БУЛСТАТ – за юридическите лица и за 
едноличните търговци; 
2. адрес за кореспонденция, включително 
електронен адрес – при наличие на такъв; 
3. телефон и факс за връзка с лицето, което 
управлява и представлява собственика; 
4. параметрите на исканото. 
(2) Към заявлението по ал. 1 се прилагат: 
1. акт за собственост на обекта;
2. актуална скица;
3. индивидуалната оценка, извършена от 
собственика, съответно от оператора; 
4. докладът за извършена комплексна оцен-
ка за работата и ефективността на язовирната 
стена и на съоръженията към нея, одобрен 
от експертния технически съвет; 
5. протоколи от извършени проверки на 
техническото състояние на язовирната стена 
и на съоръженията към нея;
6. заверено копие на документ за заплатена 
държавна такса за издаване на разрешение.
Чл. 35. (1) Заявлението за издаване на 
разрешение за извеждане от експлоатация и/
или ликвидация на голямата язовирна стена 
и/или на съоръженията към нея се подава до 
председателя на ДАМТН.